Wunpawng Mungdan Shanglawt Asuya KIO kawn August (17) ya shani Laiza Muklum hta NCA hte seng ai sanglang hpawng hte Mungshawa a ningmu la zuphpawng hpe galaw lai wa sai lam shiga na chye lu ai. Nationwide Ceasefire Agreement (NCA) Mungdan ting gap hkat jahkring myit hkrum lam ta masat htu na hte seng nna KIO Asuya kawn ya na zawn Mungshawa, Dap shawa hpe sanglang dan ai hte ningmu hpyi la ai lam hpe galaw lai wa ai re lam na chye lu ai. Ndai Mungdan ting gap hkat jahkring myit hkrum lam lekmat htu na hte seng nna Maigan mungdan shara shagu de du nga ai Wunpawng Myusha ni kawn myit n hkrum ai lam hpe sumtang laika ni shagun lai wa sai lam hpe mung na chye lu ai.
kac_Latn